Se helgens Serie A-kamper gratis
Og vi begynner med fredagens Levante - Sevilla i La Liga. Fra klokken 20.30 kan du se den kampen direkte i denne artikkelen. I Italia har Juventus kommet fryktelig skjevt ut i den nye Serie A-sesongen. Hjemme mot Chievo kan fjorårets ligamester få sin første seier, etter tap for både Udinese og Roma. Kampen spilles klokken 20.30 lørdag og kan sees i denne artikkelen. Skjebneår: Hvem får hvilke TV-rettigheter? Det kan også lokalderbyet i Milano. 20.45 søndag møtes Inter og Milan på Guiseppe Meazza. Inter har vunnet begge sine to første seriekamper, mens Milan, med Mario Balotelli i troppen, har en seier mot Empoli og et tap mot Fiorentina så langt i Serie A. I videovinduet i denne artikkelen velger du selv hvilken kamp du vil se. Bruk meny-knappen til høyre i vinduet for å finne det oppgjøret du vil se. Se full oversikt over helgens kamper i bunn av artikkelen! I Spania er det særlig storkampen mellom Atlético Madrid og Barcelona som er interessant denne helgen. Kampen spilles på Vicente Calderon i Madrid klokken 20.30 og vises altså på VG. Det gjør også Real Madrids møte med Espanyol klokken 16 samme dag. – VG har fått muligheten til å vise alle kampene i La Liga og Serie A fordi rettighetene til disse ligaene fortsatt er usolgt i Norge, forklarer nyhetsleder Joakim Skogvold i VGTV. Her er alle kampene som vises på VG denne helgen: Fredag: Levante - Sevilla - klokken 20.30 (La Liga) Lørdag: Espanyol - Real Madrid - klokken 16.00 (La Liga) Frosinone - Roma - klokken 18.00 (Serie A) Fiorentina - Genoa - klokken 18.00 (Serie A) Sporting Gijón - Valencia - klokken 18.15 (La Liga) Atlético Madrid - Barcelona - klokken 20.30 (La Liga) Juventus - Chievo - klokken 20.45 (Serie A) Betis - Real Sociedad - klokken 22.00 (La Liga) Søndag: Granada - Villarreal - klokken 12.00 (La Liga) Verona - Torino - klokken 12.30 (Serie A) Empoli - Napoli - klokken 15.00 (Serie A) Sampdoria - Bologna - klokken 15.00 (Serie A) Palermo - Carpi - klokken 15.00 (Serie A) Sassuolo - Atalanta - klokken 15.00 (Serie A) Athletic Club - Getafe - klokken 16.00 (La Liga) Lazio - Udinese - klokken 18.00 (Serie A) Celta Vigo - Las Palmas - klokken 18.15 (La Liga) Malaga - Eibar - klokken 20.30 (La Liga) Inter - Milan - klokken 20.45 (Serie A) Mandag: Rayo Vallecano - Deportivo La Coruña - klokken 20.30 (La Liga)
Det er fortsatt ingen som har kjøpt TV-rettighetene til spansk La Liga og italiensk Serie A i Norge. Denne helgen viser derfor VG 20 kamper gratis.